What Ever Happened to Baby Jane? (1962ko filma)

What Ever Happened to Baby Jane? (euskaraz Zer Gertatu Zitzaion Baby Janeri?) 1962ko Robert Aldrich estatubatuar zinema zuzendariak zuzendutako beldurrezko thiller psikologiko film bat da. Henry Farrell idazlearen izenburu berdineko eleberrian oinarritua dago. Bette Davis, Joan Crawford eta Victor Buono aktoreek antzeztu zuten.

Oscar Sarietarako bost izendapen jaso, eta azkenik Jantzi-diseinu onenaren Oscar Saria irabazi zuen (Norma Koch).

Aldrichek benetako bizitzan elkar oso gaizki eraman eta ezinikusia zieten Joan Crawford eta Bette Davis izar handiak film bakar batean elkartzea loratu zuen, hori bai, bien arteko liskarrak saihestu eta filma amaitzeko bereak eta bi

Argumentua 

Jane Hudson (Bette Davis) zinema mutuko neskato prodigioa izan zen, baina denbora igaro hala bere izarrak Blanche (Joan Crawford) ahizpa nagusiaren arrakastak itzalduarazi zuen. Halere, Blanchen ibilbide profesionala gurpil-eserleku batean jezarri zuen istripu batek dramatikoki eten zuen.

Geroztik, bi ahizpak etxe ilun batean elkarrekin batera bizi dira: Jane, bere ahizparekiko jeloskor eta alkoholaren ondorioz burua erdi galdurik duela, Blanchen ahizpa helbarritua fisikoki eta psikologikoki torturatuz gozatzen du.

Aktoreak 
 Bette Davis: Baby Jane Hudson
 Joan Crawford: Blanche Hudson
 Victor Buono: Edwin Flagg
 Wesley Addy: Marty Mc Donald
 Julie Allred: Baby Jane Hudson, 1917an
 Anne Barton: Cora Hudson
 Marjorie Bennett: Dehlia Flagg
 Bert Freed: Ben Golden
 Anna Lee: Madame Bates
 Maidie Norman: Elvira Stitt
 Dave Willock: Ray Hudson
 Barbara Merrill: Liza Bates

Kanpo estekak 
 IMDBko fitxa irakurgai 

Jantzi-diseinu onenaren Oscar Saria
Ameriketako Estatu Batuetako filmak
Beldurrezko filmak
Thrillerrak
Drama filmak
Aktoreei buruzko filmak
Anai-arrebei buruzko filmak
Paraplegiko eta tetraplegikoei buruzko filmak
Liburuetan oinarritutako filmak
Hondartzetan girotutako filmak
Los Angelesen girotutako filmak
1910eko hamarkadan girotutako filmak
1930eko hamarkadan girotutako filmak
1960ko hamarkadan girotutako filmak
Zuri-beltzeko filmak
1962ko filmak